Kap. 288

Prop. 198 S

(2020–2021)
Proposisjon til Stortinget (forslag til stortingsvedtak)

Tillegg til Prop. 175 S (2020–2021) om samtykke til deltakelse i en beslutning i EØS-komiteen om innlemmelse i EØS-avtalen av forordning om opprettelse av og regler for deltakelse og formidling fra Horisont Europa – rammeprogrammet for forskning og innovasjon (2021–2027) og endringer i statsbudsjettet 2021 under Kunnskapsdepartementet

Tilråding fra Utenriksdepartementet 7. mai 2021, godkjent i statsråd samme dag. (Regjeringen Solberg)

Dokumentet på regjeringen.no

1 Bakgrunn

Regjeringen fremmet den 9. april Prop. 175 S (2020–2021) Samtykke til i en beslutning i EØS-komiteen om innlemmelse i EØS-avtalen av forordning om opprettelse av og regler for deltakelse og formidling fra Horisont Europa – rammeprogrammet for forskning og innovasjon (2021–2027). Foreløpig utgave.

Norges kontingentforpliktelser for Horisont Europa i 2021 økte da EU vedtok langtidsbudsjettet sitt, noe som medførte en endring fra saldert nasjonalbudsjett for 2021. Utgiftene vil bli dekket over Kunnskapsdepartementets budsjett, kap. 288 post 73.

Regjeringen orienterte Stortinget om økningen i Prop. 175 S (2020–2021). Ved en inkurie ble ikke forslaget til vedtak utformet korrekt. I denne proposisjonen fremmes derfor forslag om bevilgningsendring.

Det foreligger ikke endringer i bevilgningsbehovet for 2021 fra det som ble forelagt for Stortinget i Prop. 175 S (2020–2021).

Regjeringen ønsker derfor ikke lenger å komme tilbake til Stortinget i revidert nasjonalbudsjett og foreslår derfor en justering av forslag til vedtak i Prop. 175 S (2020–2021).

2 Vurdering og tilråding

Kunnskapsdepartementet ønsker å foreslå for Stortinget et justert forslag til vedtak i Prop. 175 S (2020–2021) der informasjonen om at vi kommer tilbake til revidert nasjonalbudsjett fjernes. Kunnskapsdepartementet foreslår derfor en justering av romertallsvedtak I.

Kunnskapsdepartementet tilrår at Norge deltar i en beslutning i EØS-komiteen om innlemmelse i EØS-avtalen av Europaparlaments- og rådsforordning (EU) om opprettelse av Horisont Europa – rammeprogrammet for forskning og innovasjon (2021–2027) med de endringene dette gir i statsbudsjettet for 2021 under Kunnskapsdepartementet. Utenriksdepartementet slutter seg til dette.

Tilråding

Utenriksdepartementet

tilrår:

At Deres Majestet godkjenner og skriver under et framlagt forslag til proposisjon til Stortinget om tillegg til Prop. 175 S (2020–2021) om samtykke til deltakelse i en beslutning i EØS-komiteen om innlemmelse i EØS-avtalen av forordning om opprettelse av og regler for deltakelse og formidling fra Horisont Europa – rammeprogrammet for forskning og innovasjon (2021–2027) og endringer i statsbudsjettet 2021 under Kunnskapsdepartementet.

Vi HARALD, Norges Konge,

stadfester:

Stortinget blir bedt om å gjøre vedtak om tillegg til Prop. 175 S (2020–2021) om samtykke til deltakelse i en beslutning i EØS-komiteen om innlemmelse i EØS-avtalen av forordning om opprettelse av og regler for deltakelse og formidling fra Horisont Europa – rammeprogrammet for forskning og innovasjon (2021–2027) og endringer i statsbudsjettet 2021 under Kunnskapsdepartementet i samsvar med et vedlagt forslag.

Forslag
til vedtak om tillegg til Prop. 175 S (2020–2021) om samtykke til deltakelse i en beslutning i EØS-komiteen om innlemmelse i EØS-avtalen av forordning om opprettelse av og regler for deltakelse og formidling fra Horisont Europa – rammeprogrammet for forskning og innovasjon (2021–2027) og endringer i statsbudsjettet 2021 under Kunnskapsdepartementet

I

I statsbudsjettet for 2021 gjøres følgende endring:

Kap.

Post

Formål

Kroner

288

Internasjonale samarbeidstiltak

73

EUs rammeprogram for forskning og innovasjon, kan overføres, forhøyes med

92 072 000

fra kr 2 529 593 000 til kr 2 621 655 000